Cristiane

Cristiane Rozeira de Souza Silva (født 15. mai 1985), bedre kjent som Cristiane, er en brasiliansk 
kvinnelig fotballspiller. Hun spiller for Chicago Red Stars, men er lånt ut til Santos FC ettersom Red Stars midlertidig er lagt ned mens de leter etter penger til å fortsette.

Cristiane debuterte på Brasils kvinnelandslag i fotball i 2003, men hennes virkelige gjennombrudd som spiller kom i OL året etter. Cristiane:Power and commitment    Hun var med fem mål turneringens toppscorer sammen med Birgit Prinz, om enn målene kom mot relativt beskjeden motstand fra Hellas' og Mexicos landslag. Det brasilianske landslaget kom til finalen, og enda det ble tap mot USA, var dette den beste innsatsen til Brasils kvinnelandslag noensinne. Cristiane spilte også en vesentlig rolle for Brasil i VM i 2007, der landslaget nok en gang tapte finalen, denne gangen for Tyskland. Under OL etter var hun nok en gang viktig, nok en gang ble hun toppscorer, og nok en gang scoret hun fem mål.

På klubbnivå har Cristiane ikke hatt den samme eventyrlige suksessen. Hennes overgang til tysk fotball introduserte henne til mer fysisk fotball enn hun var vant til, og hun ble verken en hit i Turbine Potsdam eller i Wolfsburg. Etter et kort opphold i Linköpings FC mens hun ventet på OL,Cristiane Rozeira de Souza Silva  – Sports Illustrated dro hun tilbake til Brasil, denne gangen til Corinthians. I 2009 viste Chicago Red Stars interesse for henne, og hun fikk kontrakt med klubben. På grunn av den lange pausen mellom avsluttet sesong i august og ny sesong i mars, ble hun lånt ut til Santos FC. Dette var med andre ord den tredje klubben i Brasil hun spilte på, om enn som utlånt.

Både i 2007 og 2008 ble Cristiane kåret til årets spiller.

 OL-medaljer 
 16px|Sølv 2004  Athen - Sølv i fotball, damer Brasil 
 16px|Sølv 2008  Beijing - Sølv i fotball, damer Brasil 

 Referanser 

 Eksterne lenker 


Kategori:Brasilianske fotballspillere
Kategori:Spillere i VM i fotball for kvinner 2003
Kategori:Medaljevinnere under Sommer-OL 2004
Kategori:Deltakere for Brasil under Sommer-OL 2004
Kategori:Fotballspillere under Sommer-OL 2004
Kategori:Spillere i VM i fotball for kvinner 2007
Kategori:Medaljevinnere under Sommer-OL 2008
Kategori:Deltakere for Brasil under Sommer-OL 2008
Kategori:Fotballspillere under Sommer-OL 2008
Kategori:Spillere i VM i fotball for kvinner 2011
Kategori:Deltakere for Brasil under Sommer-OL 2012
Kategori:Fotballspillere under Sommer-OL 2012
Kategori:Spillere i VM i fotball for kvinner 2015
Kategori:Deltakere for Brasil under Sommer-OL 2016
Kategori:Fotballspillere under Sommer-OL 2016
Kategori:Spillere i VM i fotball for kvinner 2019
Kategori:Personer fra São Paulo
Kategori:Olympiske medaljevinnere i fotball
Kategori:Fotballspillere for 1. FFC Turbine Potsdam
Kategori:Fotballspillere for VfL Wolfsburg (kvinner)
Kategori:Fotballspillere for Linköpings FC
Kategori:Fotballspillere for Chicago Red Stars
Kategori:Fotballspillere for Paris Saint-Germain Féminine